रोड्स डीपीएलको दूत
विश्व क्रिकेटका फिल्डिङ हस्ती दक्षिण अफ्रिकाका जोन्टी रोड्स रुस्लान धनगढी प्रिमियर लिग (डीपीएल) को तेस्रो संस्करणको गुडविल एम्बासडर बनेका छन् । डीपीएल आयोजक धनगढी क्रिकेट एकेडेमीले माघ २६ देखि धनगढीमा हुने प्रतियोगितामा रोड्सलाई सद्भावना दूत बनाएको मंगलबार घोषणा गरेको छ । 
काठमाडौँ — विश्व क्रिकेटका फिल्डिङ हस्ती दक्षिण अफ्रिकाका जोन्टी रोड्स रुस्लान धनगढी प्रिमियर लिग (डीपीएल) को तेस्रो संस्करणको गुडविल एम्बासडर बनेका छन् । डीपीएल आयोजक धनगढी क्रिकेट एकेडेमीले माघ २६ देखि धनगढीमा हुने प्रतियोगितामा रोड्सलाई सद्भावना दूत बनाएको मंगलबार घोषणा गरेको छ । डीसीएका अनुसार रोड्स डीपीएल अवधिभर धनगढीमै रहनेछन् । उनी प्रतियोगिताभर विभिन्न कार्यक्रममा संलग्न हुनेछन् । ५२ टेस्ट र २ सय ४५ एकदिवसीय खेलेका ४९ वर्षीय रोड्स उत्कृष्ट फिल्डिङका लागि परिचित छन् । उनी यसअघि पनि दुईपल्ट नेपाल आइसकेका छन् । इन्डियन प्रिमियर लिगमा ९ वर्षसम्म मुम्बई इन्डियन्सका सहायक र फिल्डिङ प्रशिक्षक रहेका रोड्स स्पोर्टस एड र नेपाल क्रिकेट स्कुलको प्रयासमा नोभेम्बरमा नेपाली युवा खेलाडीलाई प्रशिक्षण दिन नेपाल आएका थिए । उनीसँगै वेस्ट इन्डिज र अफगानिस्तानका पूर्व फिल्डिङ प्रशिक्षक रयान मारोन पनि आएका थिए । ‘प्रतियोगिताको गुडविल एम्बासडरका रुपमा जोन्टीको आगमनले अन्तर्राष्ट्रिय क्रिकेट परिषद् ( आईसीसी ) र विश्व क्रिकेटजगतको ध्यान प्रतियोगितामा तानिने विश्वास लिएका छौं । उनको उपस्थितिले खेलाडी र खेलप्रेमीलाई समेत उत्साह र प्रेरणा दिनेछ । जोन्टीलाई डीपीएलमा आबद्ध गराउन महत्त्वपूर्ण भूमिका खेल्ने ‘स्पोर्ट्स एड’ लाई विशेष धन्यवाद दिन चाहन्छौं,’ डीसीएका अध्यक्ष सुवास शाहीले विज्ञप्तिमार्फत भनेका छन् । उनका अनुसार जोन्टी सीवाईसी अत्तरिया टिमको मेन्टरको रूपमा रहने छन् । सीवाईसीले रायन मारोनलाई टिम प्रशिक्षकमा नियुक्त गरेको जनाएको छ ।खेलाडीको दाँत परीक्षण हुनेडीपीएल खेल्ने खेलाडीको आयोजकले नि:शुल्क दाँत परिक्षण गर्ने भएको छ । त्यसका लागि डीपीएलले हिमाल डेन्टलसँग हाईजिन पार्टनर बनेर सहकार्य गरेको छ । डीपीएल खेल्ने प्रत्येक खेलाडीलाई ५ हजार रुपैयाँबराबर नि:शुल्क दाँत परीक्षण गरिने जनाइउको छ । हिमाल डेन्टलका प्रबन्ध निर्देशक राजेन्द्रप्रसाद भट्ट र धनगढी क्रिकेट एकेडेमीका निर्देशक प्रकाश खड्काबीच मंगलबार सम्झौतापत्रमा हस्ताक्षर भएको छ । नगद र अन्य शीर्षकमा गरी ७ लाख रुपैयाँबराबर सम्झौता भएको हो । विराटनगर किंग्समा दुई भारतीयभारतमा प्रथम श्रेणीमा खेलिरहेका अविनाश यादव र शिवकान्त शुक्लालाई विराटनगर किंग्सले विदेशी खेलाडीका रूपमा लिएको छ । यादव देव्रेहाते स्पिनर र शुक्ला देव्रेहाते ब्याट्सम्यान हुन् । ३२ वर्षे यादवले २५ प्रथम श्रेणी खेलमा ७६ विकेट लिइसकेका छन् । ३३ वर्षे यादवले ८५ प्रथम श्रेणी खेलमा ४ हजारभन्दा बढी रन बनाएका छन् । दुवैले रेल्वेजबाट रणजी ट्रफीमा खेलिसकेका छन् । करण केसी मार्की खेलाडी रहेको विराटनगरमा आसिफ शेख, कुशल भूर्तेल, पृथु बाँस्कोटा, किशोर महतो, सुसन भारी, हरिशंकर शाह, सम्शाद शेख, राजेश पुलामीलगायत छन् । 